cyanic-selkie/wikianc huggingface dataset:
Elezzjonijiet Ġenerali 2013 (Malta)
Riżultat elettorali
Il-Partit Laburista kiseb 167,533 vot, 35,107 aktar mill-Partit Nazzjonalista li kiseb 132,426 vot f’dik li tista’ tiġi meqjusa bħala l-ikbar differenza għal diversi snin tant li bħala persentaġġi l-PL ġab kważi 55% u l-PN 43%, kif kien ħabbar kull stħarriġ li sar qabel l-elezzjoni.
L-elezzjoni tal-2008 rat lill-PL jikseb 13,507 vot u l-PN 8,183 vot biex bħala persentaġġ il-PL kien ġab 61.5% u l-PN 37.3%. F’din l-elezzjoni, il-PL kiseb 15,323 vot u l-PN 7,354 vot biex ġabu, bħala persentaġġi, 66.8% u 32.1% rispettivament. Dan kien ifisser li waqt li l-PL żied il-voti b’1,816 vot u tella l-persentaġġ b’5.3%, il-PN naqqas il-voti b’829 vot u l-persentaġġ b’5.2%.
Is-Seba’ Distrett
Gżejjer ta' San Pawl
In-Nawfraġju ta' San Pawl
Fis-sena 60 WK, il-gvernatur Ruman tal-Palestina Porcius Festus ħalla lil San Pawl (Pawlu minn Tarsu) imur minn Ċesarea Marittima sa Ruma biex jidher quddiem l-Imperatur Neruni akkużat b'ereżija. Għalhekk ittieħed fuq xini, flimkien ma' nies oħrajn, li kienu jinkludu lil ħbiebu San Luqa u Aristarku. Kif telgħu fuq ix-xini, it-temp kien diġà qaleb għall-ħazin u kulħadd beda jibża', però San Pawl serraħ moħħ kulħadd billi qalilhom, "Issa ġa ilkom erbatax-il ġurnata tistennew sajmin u ma dduqu xejn. Għalhekk għamlu l-qalb u trejqu b'xi ħaġa tal-ikel, u jwetikom f'saħħithom, għax ħadd minnkom mhu se jitlef xagħra waħda minn rasu". Hu beda jiekol biex ikun eżempju għall-oħrajn.
Anton Teuma
Bijografija
Il-Papa Franġisku ħatru Isqof ta’ Għawdex fis-17 ta’ Ġunju 2020.
M'Baye Niang
M'Baye Babacar Niang (twieled fid-19 ta' Diċembru 1994) huwa plejer tal-futbol imwieled Franza u ta' dixxendenza Senegaliża li jilgħab ma' Bordeaux.
Caen
Fit-18 ta' Frar 2011, Niang iffirma l-ewwel kuntratt professjonali tiegħu għal tliet snin ma' Caen. Hu kien imsejjaħ mat-tim tal-kbar għall-ewwel darba fit-23 ta' April 2011 f'logħba tal-kampjonat kontra Toulouse li ntlagħbet fil-jum ta' wara. Niang ingħata l-flokk numru 9 u għamel id-debutt professjonali tiegħu bħala sostitut fit-tieni taqsima fejn il-logħba spiċċat fi dro ta' 1–1. Ta' 16-il sena u 114-il ġurnata, id-dehra tiegħu għamlitu l-iżgħar plejer li qatt lagħab ma' Caen fl-istorja tal-klabb. Ġimgħa wara, hu kien imsemmi mal-ewwel ħdax għall-ewwel darba f'rebħa ta' 4–0 barra minn darhom kontra Nice. Fis-7 ta' Mejju, Niang skorja l-ewwel gowl professjonali tiegħu fi dro ta' 1–1 kontra Lens. Dan il-gowl għamel lil Niang it-tieni l-iżgħar plejer li skorja fil-Ligue 1 wara Laurent Roussey. Fil-logħba ta' wara kontra Rennes, Niang deher bħala sostitut u skorja l-gowl tad-dro erba' minuti wara li daħal fil-grawnd. Fl-aħħar logħba tal-istaġun kontra Marseille, hu skorja t-tieni gowl għat-tim biex poġġa lil Caen 2–0 minn fuq, iżda ftit wara Marseille skorjaw żewġ gowls biex il-logħba ntemmet 2–2. Niang temm l-ewwel staġun b'seba' logħbiet, li erbgħa minnhom kienu mal-ewwel ħdax.
Internazzjonali
Fil-livell ta' taħt is-sbatax-il sena, Niang kien minn tal-ewwel fis-sejħiet ta' Gonfalone u ddebutta f'Turnew Ewropew fis-Serbja fejn it-tim beda l-logħba tal-ftuħ kontra l-ospiti. Fl-ewwel rawnd ta' kwalifikazzjoni għall-Kampjonati Ewropej tal-Futbol ta' taħt is-17-il sena 2011, hu deher fit-tliet logħbiet tal-fażi tal-gruppi hekk kif Franza spiċċaw fit-tieni post wara l-Italja. Minkejja li deher fl-ewwel tmien logħbiet tat-tim, Gonfalone ma sejjaħx lil Niang darb'oħra għat-tim ta' taħt is-sbatax-il sena. Sussegwentement, hu tilef li jilgħab fil-Kampjonati Ewropej ta' taħt is-17-il sena u fit-Tazza tad-Dinja tal-Futbol ta' taħt is-17-il sena 2011.
Edward Sapir
Ħajja u xogħol
Fost il-lingwi Amerikani l-ispeċjalitajet tiegħu kienu il-lingwi Athabaskan. Fost il-lingwi u kulturi oħra li studja Sapir ngħoddu il-Wishram Chinook, Navajo, Nootka, Paiute, Takelma, u Yana. Għalkemm magħruf għal xogħol tiegħu fil-lingwistika Amerikana, kien produttiv ħafna f'materji tal-lingwistika ġenerali, kif naraw fil-ktieb tiegħu Language, li jipprovdi kollox, minn klassifikazzjoni tipoloġika grammatikali ta' lingwi li jkopru miċ-Ċiniż san-Nootka, sa spekulazzjonijiet fuq il-fenomenu tat-tibdil fil-lingwa (drift) u l-arbitrarjetà tal-assoċjazzjonijiet bejn il-lingwa, r-razza u l-kultura.
Mikheil Saakashvili
Mikheil Saakashvili (twieled fil-21 ta' Diċembru 1967) huwa politiku Ġeorġjan. Hu serva bħala President tal-Ġeorġja għal żewġ termini bejn l-2004 u l-2013.
Villa d'Este
Storja
L-art ġiet akkwistata u l-kostruzzjoni ġiet ippjanat li tibda fl-aħħar tal-1550, iżda l-Kardinal kien distratt minn diversi missjonijiet diplomatiċi; ġie stazzjonat fit-Tramuntana tal-Italja biex isib soluzzjoni għall-gwerra f'Parma, imbagħad intbagħat minn Enriku II f'missjoni lejn Siena. Huwa ma reġax lura f'Tivoli qabel is-sajf tal-1555. Madankollu, f'Settembru 1555, ġie akkużat b'simonija (il-bejgħ u x-xiri ta' oġġetti spiritwali) mill-Papa Pawlu IV u ġie eżiljat. Il-Papa miet fl-1559, u l-Papa l-ġdid, Papa Piju IV, irriabilita lil d'Este u reġa' tah it-titlu ta' Gvernatur ta' Tivoli. Il-kostruzzjoni bdiet meta reġa' lura f'Lulju 1560. Sal-1569 kien hemm bżonn iktar art u din ġiet akkwistata. Is-sit enormi tal-kostruzzjoni kien jeħtieġ it-twaqqigħ ta' djar, binjiet pubbliċi u toroq. Fl-1568, ir-residenti lokali ressqu 12-il kawża differenti kontra l-Kardinal, iżda xorta waħda baqa' għaddej bil-proġett tiegħu. Bejn l-1563 u l-1565, ammont kbir ta' ħamrija ġiet skavata u ntużat għall-kostruzzjoni tal-art imtarrġa; flimkien ma' arkati, grotti, niċeċ u nymphaeums. Ix-xmara Aniene fil-qrib ġiet devjata sabiex tforni l-ilma għas-sistema kumplessa ta' vaski, ġettijiet tal-ilma, kanali, funtani, kaskati u logħob bl-ilma. Ix-xaqliba wieqfa tal-ġnien, ta' iktar minn 45 metru (148 pied) minn fuq għal isfel, kienet tirrappreżenta diversi sfidi. Tħaffru l-kanali u 200 metru ta' pajpijiet taħt l-art biex iwasslu l-ilma mill-muntanja artifiċjali taħt il-funtana ovali għall-bqija tal-ġnien. Skont il-prinċipji estetiċi tar-Rinaxximent, il-ġnien tqassam bir-reqqa f'unitajiet jew f'kompartimenti regolari, b'wisa' ta' 30 metru, distribwiti tul assi medjana lonġitudinali, b'ħames assi laterali. xellug|daqsminuri|226x226px|Il-villa u l-ġonna fl-1560-1575 Il-pjanijiet għall-villa stess twettqu taħt id-direzzjoni tal-arkitett u inġinier minn Ferrara Alberto Galvani, l-arkitett tal-qorti tal-familja d'Este. Il-pittur ewlieni tat-tiżjin intern ambizzjuż kien Livio Agresti minn Forlì. Fl-1565 u fl-1566, inbeda x-xogħol fuq it-tiżjin fuq ġewwa tal-villa. It-tiżjin twettaq minn tim ta' pitturi taħt Girolamo Muziano u Federico Zuccari. Fl-1566, il-Kardinal għamel il-ħames sforz tiegħu biex jiġi elett bħala Papa, iżda għal darb'oħra ma rnexxielux, u ġie eskluż mill-Papa l-ġdid, il-Papa Piju V, minn iktar ħatriet uffiċjali. B'hekk kompla jiffoka dejjem iktar fuq it-tiżjin tal-villa. Timijiet ġodda ta' pitturi u ta' ħaddiema bl-istukko ħadmu fuq it-tiżjin bejn l-1567 u l-1572, taħt id-direzzjoni ta' Girolamo Muziano, Livio Agresti, Cesare Nebbia, Durante Alberti, Matteo Neroni u Federico Zuccari. Flimkien mal-pitturi kien hemm ukoll l-iskulturi Giovan Battista della Porta, Pirrino del Gagliardo, Gillis van den Vliete, Giovanni Malanca u Pierre de la Motte. Flimkien magħhom kien hemm ukoll ħaddiema biċ-ċeramika, artisti tal-mużajk, kif ukoll inġiniera tal-funtani, immexxija minn Pirro Ligorio, id-disinjatur oriġinali tal-proġett, li reġa' lura biex itemm ix-xogħlijiet fl-1567-1568.
Appartamenti tal-Kardinal
daqsminuri|226x226px|Veduta mill-appartamenti tal-Kardinal Is-Sala Prinċipali fil-pjan terran hija l-ewwel kamra mill-appartamenti personali ta' Ippolito; kienet tintuża għar-riċevimenti, u għandha veduta spettakolari tal-ġnien ta' taħtha u tal-kampanja tal-madwar, inkluż tal-Villa ta' Adrijanu. Il-ħitan, li llum il-ġurnata mhumiex impittrin, fl-imgħoddi kienu miksija bil-ġilda mżejna b'disinni lewn id-deheb u ħodor, bl-ajkli tal-familja d'Este. Is-saqaf bil-volti tal-kamra għadu miksi bi freġju u b'affreski bit-tema tal-virtujiet, impitter b'għoxrin personifikazzjoni differenti. Dawn ġew iddisinjati minn Livio Agresti fl-1568, u nħolqu minn tim ta' artisti u ħaddiema bl-istukko. Temi oħra jinkludu pajsaġġi bi fdalijiet ta' tempji, li ġew ispirati mill-pajsaġġ Tiburtin. xellug|daqsminuri|Dettall tas-saqaf tal-injam b'għamla ta' kaxxi Antikamra żgħira ħdejn is-sala prinċipali għandha freġju u volta mżejna b'iktar personifikazzjonijiet tal-virtujiet, u tagħti għall-Kamra tas-Sodda tal-Kardinal, li nbniet fl-1576. Il-ħitan tal-kamra tas-sodda oriġinarjament kienu miksija bil-ġilda mpittra bid-deheb u bil-fidda. Is-saqaf tal-injam b'għamla ta' kaxxi huwa l-iktar karatteristika notevoli tal-kamra, indurat u mpitter bl-istemma tal-familja d'Este, ajkla mdawra b'friegħi tal-isfarġel, mitra tal-isqof, u l-mottu tal-familja d'Este, ab insomni non custodita dracone, vers minn Ovidju li jirreferi għad-dragun li kien għassa mal-ġonna tal-Esperidi. Fl-irkejjen tal-kamra hemm figuri femminili li jirrappreżentaw aspetti differenti tal-virtujiet. L-appartament privat huwa mgħammar ukoll b'librerija u b'kappella żgħira, b'ħitan imżejna b'affreski b'taħlita ta' simboliżmu klassiku u Kristjan, Sibilli u profeti. Il-volta tas-saqaf tal-kappella fiha affresk tal-inkurunazzjoni tal-Madonna. L-appartament huwa kkollegat permezz ta' daħliet bil-bibien mal-Gran Loġġa klassika ta' Pirro Ligorio fil-faċċata tal-ġnien tal-villa, ibbażat fuq it-terrazza t'isfel u ddisinjat bl-għamla ta' arkata trijonfali kbira.
Sular t'isfel
L-Ewwel u t-Tieni Swali Tiburtini nħolqu fl-istess żmien minn tim ta' pitturi mmexxija minn Cesare Nebia qabel l-1569, u t-tnejn li huma għandhom konfigurazzjoni komuni. Il-ħitan huma miksija b'elementi arkitettoniċi mpittrin, inkluż kolonni u bibien, kif ukoll forom elaborati mpittrin u elementi bl-iskulturi. Disinni bil-fjuri jimlew l-ispazji bejn l-arkitettura mpittra, flimkien ma' medaljuni, maskri u elementi oħra. It-tiżjin taż-żewġ swali juri ġrajjiet mill-mitoloġija u mill-istorja tar-reġjun Tiburtin fejn tinsab il-villa. xellug|daqsminuri|275x275px|It-Trijonf ta' Apollo fit-Tieni Sala Tiburtina It-tema ewlenija tat-Tieni Sala Tiburtina hija l-ġrajja tas-Sibill Tiburtin: skont il-mitoloġija, ir-Reġina Ida ġiet ikkastigata minn Ġove talli rabbiet lil Baccus biex tevita l-ġenn tar-raġel tagħha, Atamante; Venere u Nettunu ttrasformawha f'veġġenti, Leucotea. Hija vvjaġġat lejn l-Italja fejn għexet fil-foresti Tiburtini, u għamlet profeziji u bassret it-twelid ta' Kristu. Leġġenda Tiburtina oħra murija fis-sala hija dik tar-Re Aniene, li fittex lil Merkurju, li ħataf lil bintu Cloris, u għereq fix-xmara Aniene, li ngħatat ismu, u li tipprovdi l-ilma għall-funtani tal-villa. Is-Sibill, ir-Re Aniene, u l-personifikazzjoni tax-xmara Aniene, kollha jidhru fl-affreski tas-sala, flimkien mat-Trijonf ta' Apollo.
Il-ġnien ta' fuq
Il-Loġġa ż-Żgħira tal-Kardinal hija terrazza żgħira bil-balavostri mdawra b'sisien tax-xitel għoljin tar-rand u bankijiet tal-ġebel, bejn il-Funtana tal-Kalċi u l-ġnien. Jingħad li din kienet l-iktar post iffavurit tal-Kardinal biex jaqra u jiddiskuti l-poeżija u l-arti, u biex jittawwal lejn il-kostruzzjoni tal-ġnien ta' madwaru. Ftit wara mewtu, tpoġġiet statwa kbira ta' Erkole hemmhekk, b'Akille f'dirgħajh, tħares lejn il-ġnien t'isfel. Kienet waħda minn tliet statwi ta' Erkole f'pożizzjonijiet ċentrali tul l-assi ċentrali. Meta wieħed kien iħares lejhom min-naħa t'isfel tal-ġnien, kollha kienu jkunu viżibbli, allinjati mal-Loġġa tal-villa fuq nett. L-istatwa issa tinsab fil-Louvre. daqsminuri|Il-Funtana ta' Pegasus Il-Grotta ta' Diana tinsab fl-aħħar tal-Mogħdija tal-Kardinal, taħt il-Gran Loġġa. Hija kompartiment kbir taħt l-art bil-volti, u ġiet imżejna fl-1570-1572 minn Paolo Caladrino. Ġiet miksija kompletament bil-mużajk b'xeni mitoloġiċi, immaġnijiet ta' ħut, draguni, dniefel, pelikani u annimali oħra, kif ukoll l-ajkli u t-tuffieħ tal-familja d'Este. Il-karatteristika ċentrali tagħha kienet funtana rustika bi statwa tal-alla femminili Diana, f'niċċa kbira mżejna b'riljievi ta' pajsaġġi, tal-baħar u ta' vapur bl-istukko. L-istatwi kollha nbigħu fis-seklu 18 u issa jinsabu fil-Mużew Kapitolin f'Ruma. Uħud mill-madumiet oriġinali tal-majjolika mis-seklu 16 għadu viżibbli.
Il-Funtana tad-Draguni (Fontana dei Draghi)
Ippolito ordna li l-funtana tiġi mmodifikata għaż-żjara tal-Papa Gregorju fl-1572. Id-dragun b'mitt ras ġie sostitwit b'erba' draguni, l-emblema tal-familja tal-Papa. Ippolito miet tliet xhur wara, u l-funtana kienet għadha ma tlestietx. Tlestiet biss lejn l-aħħar tas-seklu 17 bi programm ta' skulturi differenti; minflok statwa ta' Erkole, fin-niċċa ċentrali tpoġġiet statwa tal-alla Ġove bis-sajjetti f'idejh. Il-ħsejjes qishom ta' kanun mill-funtana kienu jirrappreżentaw il-ħoss tar-ragħad u s-sajjetti.
Palenque
Storja
xellug|daqsminuri|Riljiev fil-[[Mużew ta' Palenque li juri lil Upakal K'inich, iben K'inich Ahkal Mo' Naab III.]] Karattri mitoloġiċi b'diversi glifiċi emblematiċi fit-titli tagħhom jissuġġerixxu storja bikrija kumplessa. Pereżempju, Kʼukʼ Bahlam I, li suppost kien il-fundatur tad-dinastija ta' Palenque, jissejjaħ Toktan Ajaw fit-test tat-Tempju tas-Salib tal-Weraq.
Villa d'Este
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' ħames kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Palenque
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Tempju tal-Kitbiet Imnaqqxa
L-ikonografija tant diskussa tal-għatu tas-sarkofagu turi lil Pakal bħala wieħed mill-manifestazzjonijiet tal-alla tal-qamħirrum tal-Maja ħiereġ mill-morsa tad-dinja ta' wara l-mewt.
Plejer tas-Sena tal-FIFA
L-aktar plejer żagħżugħ li rebaħ dan l-unur, raġel jew mara, huwa Ronaldo, li rebaħ dan l-unur fis-sena 1996 meta kellu 20 sena. Hu reġa' rebaħ l-unur fl-1997. Ronaldo, Ronaldinho, Mia Hamm u Birgit Prinz huma l-uniċi plejers li rebħuh darbtejn wara xulxin. Ronaldo, Zinedine Zidane u Prinz huma l-uniċi li rebħuh tliet darbiet. L-iktar plejer ta' età matura li rebaħ dan l-unur kien Fabio Cannavaro li rebħu fl-2006 f'età ta' 33 sena. L-iktar plejer femminili li rebħitu ta' età matura kienet Hamm, li rebħet fis-sena 2000 ta' 30 sena, u l-iżgħar plejer femminili kienet Marta li rebħitu fis-sena 2006 f'età ta' 20 sena (imma kienet seba' xhur iktar ikbar minn Ronaldo fl-1996).
Lucien Laurent
Karriera
Mat-tim nazzjonali Franċiż Laurent lagħab 10 partiti fejn skorja żewġ gowls.
Mérida (Spanja)
Storja
Fis-713 inħakmet mill-armata Musulmana taħt Musa ibn Nusayr, u saret il-belt kapitali tal-cora ta' Mérida; l-Għarab użaw mill-ġdid il-biċċa l-kbira tal-binjiet Rumani tal-qedem u kabbru xi wħud, bħall-Alcazaba. Matul il-fitna ta' al-Andalus, Mérida kienet tagħmel parti fit-Taifa l-ġdida ta' Badajoz.
Filosofija f'Malta
Xi Filosfi Maltin
Din li ġejja hija lista ta’ xi wħud mill-aqwa filosfi Maltin matul iż-żmien, u l-aktar rappreżentattivi tat-tradizzjoni filosofika Maltija. Il-kontribuzzjonijiet filosofiċi li taw xi wħud minn ta’ dawn il-filosfi għad għandhom sal-lum siwi xieraq. Oħrajn huma aktar magħrufa għall-profondità tagħhom daqskemm oħrajn għall-oriġinalità u l-kreattività li kellhom.
Pre)thing
pre)Thing kien grupp ta' mużika rock alternattiva bil-kantant prinċipali jkun l-eks-membru tal-grupp Crazy Town, Rust Epique. Wara li ffirmaw kuntratt ma' V2 Records, il-grupp ħareġ demo u album wieħed, li wasal wara l-mewt tal-kantant fl-2004.
Storja
Rust Epique, ex guitarist għall Crazy Town, ħallew il-grupp fl-2001 u ifformaw ensemble imsejħa Rustandthesuperheroes. Ftit wara, huma bdew fil-touring Los Angeles erja taħt l-isem Daisy Town. Wara l-qtugħ xi demos u tibgħathom lill tikketti, Rust u l-grupp, issa msejħa pre) ħaġa, iffirmat mal V2 Records fl-2004. V2 immuntat maġġuri kampanja promozzjonali għal pre) ħaġa, inklużi tħejjijiet għal video game, imma fuq mar 9, 2004, xahar qabel il-ħruġ skedati tal-grupp tal-ewwel album, Rust miet ta 'attakk tal-qalb. 22 Century istil ġew rilaxxati fuq April 6, 2004, u wieħed mill-album, "Faded Love," # laħaq massimu ta '38 fuq l-Istati Uniti billboard prinċipali Rock charts.
Papessa Ġovanna
Ir-rakkonti
Parti essenzjali tal-leġġenda hija ċertu rit li fil-verità qatt ma seħħ, iżda li kien jintgħoġob mill-poplu u ntuża b'ħafna gost mill-awturi Protestanti tas-seklu 16 biex jattakaw il-Knisja Rumana. Skont dan ir-rit immaġinarju kull papa ġdid kien jiġi suġġett għal eżami bir-reqqa biex jiġi żgurat li ma kienx mara liebsa ta' raġel (jew ewnuku). L-eżami kien isir bil-papa l-ġdid bilqiegħda fuq siġġu tal-porfirju aħmar, li fil-maqgħad tiegħu kien ikun hemm toqba. L-iżgħar fost id-djakni preżenti kellhom il-biċċa xogħol li jħossu taħt is-siġġu biex jiżguraw il-preżenza tal-attributi maskili tal-papa l-ġdid.
Analiżi
Bosta awturi jżidu mal-konfużjoni billi jżidu siġġu ieħor tal-irħam u l-porfirju bl-ebda toqba fil-maqgħad, li illum għadu jeżisti fil-kjostru anness mal-Bażilika tal-Lateran, dak li hu msejjaħ s-sedia stercoraria. It-Théologie portative: ou, Dictionnaire abrégé de la religion chrètienne ta' Paul Henri Thiry d'Holbach jiddefinixxi b'mod irreverenti (u b'mod żbaljat) is-sedia stercoraria bħala "siġġu bit-toqba li l-papa malli jkun elett iqiegħed fuqu l-warrani mqaddes tiegħu, sabiex ikun jista' jiġi vverifikat is-sess tiegħu, u hekk tiġi evitata l-inkonvenjenza ta' papa mara". Fil-Vita della papessa Giovanna, Bartolomeo Platina jispega s-sedia stercoraria hekk: "Dan is-siġġu kien iddisinjat sabiex kull min jiġi nvestit b'poter tant kbir ikun jaf li hu mhux Alla, iżda bniedem u hekk hu suġġett għall-ħtiġijiet tan-natura".
Lista tal-poeti tal-ilsien Malti
Din hi lista tal-poeti li kitbu bl-ilsien Malti, flimkien ma' ftit mill-poeżiji l-iżjed popolari tagħhom.
Zofia Posmysz
Bijografija
Fl-2015, Posmysz kienet fost 19 li salvaw Auschwitz li rrappurtaw għal dokumentarju ta' Der Spiegel bit- tema The Last Witnesses ( Die letzten Zeugen)
Xogħol u legat
Ir-rumanz Pasażerka ġie tradott fi 15-il lingwa, fosthom il-Ġermaniż bħala Die Passagierin minn Peter Ball, ippubblikat fl-1969 minn Verlag Neues Leben u bħala ktieb fuq talba (it-tielet ed.) fl-2010.
Marte (pjaneta)
Struttura u kompożizzjoni
Marte għandu il-kapep polari bi stati ta' silġ ta' diossidu tal-karbonju staġonali; l-emisfera t'isfel tista' żżomm xi diossidu tal-karbonju tul is-sena Marzjali.
Għamlet Wiċċ Marte
Wiċċ Marte jista' jiġi mqassam fi tnejn--bħall-pjaneti l-oħra għandha l-għoljiet u x-xagħajriet, ta' l-ewwel jinsabu fil-biċċa l-kbira fl-emisfera tan-nofsinhar u għandhom ħafna krateri. Ix-xagħajriet huma inqas imħaffra u għandhom inqas żmien mill-għoljiet.
Kampjonati Ewropej tal-Futbol 2008
Uffiċċjali tal-partiti
Tnax-il referi u erbgħa u għoxrin assistent ġew magħżula għal dan it-turnew:
It-Trunċiera tal-Qala
Wahda mill-isbah gahwriet li ghandha l-gzira Ghawdxija u li tinsab gewwa ir-rahal tal-Qala hija bla dubju ta' xejn iI-Batterija ta' Sant'Antnin maghrufa ahjar bhala t-Trunciera tal-Qala. Din tinsab ezattament fil­-ponta l-aktar fil-Lvant t'Ghawdex, f'Ras il-Qala, limiti ta' Lambert u thares fuq il-bahar miftuh minn Dahlet Qorrot sa Sant'Aurica f'Kemmuna. Din il-batterija giet mibnija fis-sena 1732 fi zmien il-Gran Mastru Anton Manoel de Vilhena. Id-disinn ta' din il-batterija kien tal-Kavallier François de Mondion inginier Franciz tal-Ordni ta' Gerusalmitan. Din tlestiet fI-1782.
Il-kostruzzjoni tal-batterija u l-armar taghha bl-artillerija gew imhallsa mill-Ordni tal-Kavallieri ta' San Gwann. Is-salarji tas-suldati Ii kienu impjegati fiha thallsu mill-Universita' ta' Ghawdex. Ghal dan l-iskop kien hemm taxxa ta' erba' habbiet fuq kull modd qamh li kien jinxtara mill-imhazen tal-gzira. II-batterija ta' Ras iI-Qala hija meqjusa bhala Wirt Patrimonjali Nazzjonali. II-batterija ta' Ras iI-Qala ghandha wkoll arkitettura unika mhux biss f'pajjizna izda wkoll fI-Ewropa kollha.
Isabelle de Charrière
Bijografija
L-asterojdi (9604) Bellevanzuylen hi msemmija għal Belle van Zuylen, il-futura Isabelle de Charrière. Ġiet skoperta fit-30 ta' Diċembru, 1991 mill-Observatoire de Haute-Provence minn Eric Walter Elst.
Monumenti Buddisti fl-inħawi ta' Hōryū-ji
Trijade ta' Xaka
It-Trijade ta' Xaka tinsab fi ħdan il-binja tal-Kondo ta' Hōryū-ji. L-iskultura tpoġġiet fuq pjattaforma olzata ħalli kif wieħed jidħol fil-binja ikun jista' jammira l-opra. Ix-Xaka qiegħed bilqiegħda bejn iż-żewġ qaddejja tiegħu fil-pożizzjoni tal-medjazzjoni. Id-dublett li liebes ix-Xaka jinżel fuq riġlejh u l-pjattaform li jinsab bilqiegħda fuqha bi stil magħruf bħala tessut kaskata. Idejh huma ppożizzjonati f'żewġ mudri differenti. Idu l-leminija hija ppożizzjonata fil-mudra tas-serħan il-moħħ filwaqt li idu x-xellugija hija ppożizzjonata fil-mudra tat-twettiq tax-xewqat. Wara x-Xaka hemm mandorla mżejna b'mod elaborat bi fjura tal-lotus eżatt fin-nofs. Fuq ras ix-Xaka hemm ċirku olzat li suppost jirrappreżenta l-ġojjel Buddist tal-għerf. Fuq in-naħat ta' barra tal-mandorla hemm seba' figuri żgħar tal-Buddha. Dawn il-figuri suppost jirrappreżentaw is-seba' Buddhi li dehru quddiem ix-Xaka. Iż-żewġ qaddejja tiegħu tpoġġew fuq fjuri tal-lotus. Kull waħda miż-żewġ figuri għandha ġojjell f'idejha.
Sit ta' Wirt Dinji
Il-Monumenti Buddisti fl-inħawi ta' Hōryū-ji ġew iddeżinjati bħala Sit ta' Wirt Dinji tal-UNESCO fl-1993.
Jacinto Benavente
Bijografija
xellug|daqsminuri|265x265px|Il-[[monument iddedikat lil Jacinto Benavente fil-Park Retiro, f’Madrid]] Jacinto Benavente twieled f’Madrid, u kien iben tabib tat-tfal / pedjatra magħruf. Huwa biddel id-drammi f’realtà permezz tal-kritika soċjali: il-versi ħallew l-ispazju għall-proża, il-melodrammi għall-kummiedji, il-formuli għall-esperjenza, l-azzjoni impulsiva għad-djalogu u l-ħsieb. Benavente kien joqgħod attent ukoll għall-estetika u iktar ’ quddiem għall-etika.
Emir Kusturica
Karriera
Kusturica għamel id-debutt ċinematografiku tiegħu fl-1981 bil-film Do You Remember Dolly Bell?, li rebaħ il-premju tal-Iljun tal-Fidda għad-debutt fil-Festival tal-Films ta’ Venezja ta' dik is-sena. Fl-istess sena, fl-età ta’ 27 sena, sar lekċerer fl-Akkademja tal-Arti tal-Ispettaklu li kienet għadha kif twaqqfet f’Sarajevo, xogħol li baqa’ jagħmel sal-1988.
Ġebla ta' Majmuna
L-interpretazzjoni korretta tal-kitba kienet sfida kbira, speċjalment minħabba l-fatt li ħafna interpretazzjonijiet kienu bbażati fuq illustrazzjonijiet ħżiena. Eventwalment ġiet iddeċifrata mir-Russu/Pollakk Andrej Jakovlevic Italinski (magħruf ukoll bħala Andrea Italinski u l-konti Italinski), li kien diplomatiku tat-Tzar fl-Imperu Tork minn 1863 sa 1886.
Tekniku
Kampanji
Fir-Renju Unit, nuqqas ta’ tekniki b’ħiliet fis-setturi tax-xjenza, tal-inġinerija u tat-teknoloġija wassal għal diversi kampanji biex iktar nies jiġu mħeġġin isiru tekniċi u biex tiġi promossa l-professjoni tat-tekniku.
Eugenio Montale
Eugenio Montale ([euˈdʒɛːnjo monˈtaːle]; twieled fit-12 ta' Ottubru 1896 – miet fit-12 ta' Settembru 1981) kien poeta, kittieb tal-proża, editur u traduttur Taljan, kif ukoll rebbieħ tal-Premju Nobel għal-Letteratura fl-1975.
Ħajja bikrija
Matul l-Ewwel Gwerra Dinjija, bħala membru tal-Akkademja Militari ta' Parma, Montale staqsa biex jintbagħat fil-front. Wara esperjenza qasir fil-gwerra bħala uffiċjal tal-fanterija f'Vallarsa u l-Wied ta' Puster, huwa rritorna d-dar fl-1920.
Xogħlijiet poetiċi
Il-pajsaġġ Mediterran tar-reġjun fejn twieled Montale, il-Liguria, kienet preżenza b'saħħitha f'dawn il-poeżiji bikrin: permezz tagħhom kien jirnexxilu jikseb xorta ta' "twarrib personali" fid-dawl tal-avvenimenti ta' niket ta' madwaru. Dawn il-poeżiji jenfasizzaw is-solitudni u l-empatija personali fir-rigward ta' affarijiet "żgħar" u "insinifikanti", jew fir-rigward tal-orizzont u l-baħar. Skont Montale, in-natura hija "deżolata, goffa, u ssaħħrek". F'dinja mimlija telf u mrar, in-natura biss kienet donnha għandha dinjità – l-istess bħall-esperjenzi tal-qarrej meta jaqra l-poeżiji tiegħu.
Franz Schubert
Matul dan il-perijodu ta' formazzjoni, beda jikkomponi minkejja l-problemi fil-familja; missieru ma kienx iħallih imur id-dar għax ommu kienet qiegħda tmut (1811-1813). Schubert beda jikteb l-ewwel għall-pjanu (mill-1810), imbagħad mhux inqas minn tmien kwartetti għall-kordi, xi ouvertures u xi lieder. Fl-1812, sar l-istudent ta' Salieri, li baqa' jirrispetta għal ħajtu kollha. Fl-1813, taħt l-influwenza qawwija ta' Haydn u Mozart imma fuq kollox ta' Beethoven, ikkompona l-ewwel sinfonija; sentejn wara (Schubert kellu sbatax-il sena) ġew l-ewwel opra tiegħu, l-ewwel quddiesa u l-ewwel kapulavur tiegħu fil-qasam tal-lied : Margerita fuq ir-Raddiena tal-Għażil (Gretchen am Spinnrade) (19 ta' Ottubru 1814.)
L-importanza tal-mużika kommoventi tiegħu, li ġustament daż-żmien tintuża ħafna fiċ-ċinema, ma kinitx rikonoxxuta f'ħajtu; infatti ħafna xogħlijiet indaqqu għall-ewwel darba wara mewtu.
L-element semitiku fil-Malti
Il-Malti huwa wirt ħaj u dinamiku li qiegħed jiġġedded ta’ kuljum mill-poplu li jitkellem bih.
Herbert Ganado
Fl-1945 ġie lura mill-Uganda u ntefa' b'ruħu u ġismu fil-Partit Nazzjonalista. Id-deċiżjoni li jipparteċipa fil-politika b'mod attiv u fl-ewwel persuna trid tkun studjata fid-dawl tal-fatt li l-Knisja fis-snin ħamsin kienet qed tibża' mill-effetti li seta' jkollha l-Integration fuq ir-reliġjon u ftit wara minħabba l-paniku li laqat il-gżira li Dom Mintoff kien ser idaħħal il-Kommuniżmu.
Tant hu hekk li Ganado jagħmilha ċara li fl-1958 telaq lill-partit ta' Nerik Mizzi u Ugo Mifsud li dil-ħabta kien immexxi minn Giorgo Borg Olivier  fuq żewġ punti ewlenin: il-P.N. ma kienx qed jiġġieled biżżejjed lil Mintoff u għax il-P.N. kien imexxi minn dittatur. Nies midħla tal-P.N. jsostnu wkoll li Ganado kellu ambizzjonijiet li jsir il-mexxej hu tal-P.N. flok Borg Olivier. Ganado kien ukoll kontra l-integrazzjoni u l-indipendenza. Ganado kien avangardist fi ħsiebu. Kien jitkellem dwar l-Ewropa u lil Malta riedha hemm.
Darba li Ganado kisirha mal-P.N. kien sar ħabib kbir ta' Mabel Strickland li wkoll kienet tara lil Dom Mintoff bħala l-għerq tal-problemi ta' Malta. Milli jidher tant kienet tirrispettah lil Ganado, li Victor Griffiths, Professur tal-Mediċina, jsostni li f'okkażjoni minnhom jiftakar lil Mabel “introduċiet lil Herbert Ganado ma' politiċi għolja sew Ingliżi u Ammiralli ... dan il-bniedem ħa jkun il-Prim Ministru ta' Malta li jmiss.” Il-profezija tagħha imma baqgħet ma seħħitx.
Goran Bregović
Lista ta' kolonni sonori
daqsminuri|300x300px| Goran Bregović Wedding and Funeral Orchestra f'Donetsk: 15 ta' Marzu 2006.
Kamil Mikulčík
Kamil Mikulčík (18 ta' Novembru 1977) hu kantant u attur Slovakk li ħa sehem f'isem pajjiżu fil-Festival tal-Eurovision 2009 fi dwett ma' Nela Pocisková. Il-kanzunetta, Leť tmou ġiet magħżula fil-finali nazzjonali, fejn din kienet l-ewwel kanzunetta tal-Islovakkja fil-Eurovision wara assenza ta' ħdax-il sena mill-festival, bl-aħħar dehra tmur lejn l-edizzjoni tal-1998. Madanakollu, il-kanzunetta naqset li tagħmilha sal-finali.
Bidwi
Iżjed minn nofs biljun bidwi huma bdiewa b’azjendi agrikoli żgħar, magħrufa wkoll bħala bdiewa żgħar, u l-biċċa l-kbira jinsabu fil-pajjiżi li qed jiżviluppaw. Dawn jappoġġaw ekonomikament li kważi żewġ biljun ruħ. Globalment, in-nisa jikkostitwixxu iktar minn 40 % tal-impjegati agrikoli.
Tekniki
Madankollu, fil-pajjiżi żviluppati, persuna li tuża dawn it-tekniki fuq irqajja’ żgħar ta’ raba’ jista’ jissejjaħ ġardinar u jitqies bħala wieħed li qed iwettaq passatemp. Min-naħa l-oħra, persuna jaf tibda twettaq dawn il-prattiki minħabba l-faqar, jew ironikament—fl-isfond tal-agrikoltura kummerċjali fuq skala kbira—jaf issir bidwi organiku li jkabbar prodotti għal konsumaturi fis-suq li joqogħdu iktar attenti x’ikel jixtru u jieklu.
Sophia Loren
Kawża l-qorti
F'Settembru 1999, Loren fetħet kawża l-qorti kontra 79 sit web għall-adulti talli tefgħu ritratti mmodifikati tagħha għerwiena fuq l-internet.
Strateġija
Henry Mintzberg mill-Università McGill iddefinixxa l-istrateġija bħala mudell fi fluss ta' deċiżjonijiet biex jikkuntrasta ma' perspettiva ta' strateġija bħala ppjanar, filwaqt li Henrik von Scheel jiddefinixxi l-essenza tal-istrateġija bħala l-attivitajiet biex iwasslu taħlita unika ta' valur: l-għażla li twettaq attivitajiet differenti jew biex twettaq attivitajiet differenti mill-għedewwa jew rivali. Max McKeown (2011) jargumenta li "l-istrateġija hija dwar it-tiswir tal-futur" u hija l-attentat uman li jasal għal "għanijiet mixtieqa b'mezzi disponibbli". Vladimir Kvint jiddefinixxi l-istrateġija bħala "sistema ta 'sejba, formulazzjoni u żvilupp ta' duttrina li tiżgura suċċess fit-tul jekk tiġi segwita kif imiss." It-teoristi tal-kumplessità jiddefinixxu l-istrateġija bħala l-iżvolġiment tal-aspetti interni u esterni tal-organizzazzjoni li jirriżultaw f'azzjonijiet f'kuntest soċjoekonomiku.
Formulazzjoni u implimentazzjoni
L-istrateġija tipikament tinvolvi żewġ proċessi ewlenin: formulazzjoni u implimentazzjoni. Il-formulazzjoni tinvolvi l-analiżi tal-ambjent jew is-sitwazzjoni, li ssir dijanjosi, u li tiżviluppa politiki ta' gwida. Tinkludi attivitajiet bħal ippjanar strateġiku u ħsieb strateġiku. L- implimentazzjoni tirreferi għall-pjanijiet ta' azzjoni meħuda biex jintlaħqu l-għanijiet stabbiliti mill-politika ta' gwida.
Hebe Camargo
Hebe Maria Camargo (Taubaté, 8 ta’ Marzu 1929 - São Paulo, 29 ta' Settembru 2012) hi attriċi, preżentatriċi u kantanta Brażiljana.
Triq Patission
Triq Patission tgħaqqad iż-żona magħrufa bħala Patissia ma' Pjazza Omonoa fiċ-ċentru ta’ Ateni. Din it-triq hija ffullata b'karozzi tal-linja u rotot tat-tram, li jgħaqqdu ċ-ċentru tal-belt ma’ Kypseli ( linji tat-Tram 2, 4 u 9) Lamprini (linji tat-tram 5, 13, 14), Patissisia (linja tat-tram 11), N. Fiadelhemia (linja tat-tram 3), Perissos (Rotot tal-linja 605, 054), Marousi (linja tal-linja A8) u Galatsi (Rotta tal-linja 608). Hija rotta f’direzzjoni waħda lejn in-Nofsinhar b’korsija tal-karozzi tal-linja lejn it-Tramuntana sa meta din tiltaqa’ ma’ triq Marnis, u għandha tliet korsiji lejn kull direzzjoni sa Amerikis Square.
Karl Weierstrass
Bijografija
Fl-1870, meta kellu ħamsa u ħamsin sena, Weierstrass iltaqa' ma' Sofia Kovalevsky li għallimha privatament wara li ggarantielha li tidħol fl-università. Kellhom relazzjoni personali li "kienet tmur lil hinn minn sempliċi relazzjoni bejn għalliem u student". Il-misinterpretazzjoni ta' din ir-relazzjoni u l-mewt bikrija ta' Kovalevsky fl-1891 jingħad li kkontribwew biex Weierstrass iktar 'il quddiem marad. Huwa kien immobbli għall-aħħar tliet snin ta' ħajtu, u miet f'Berlin bil-polmonite.
FK Radnik Bijeljina
FK Radnik (Serb Ċirilliku: ФК Радник Бијељина) huwa klabb tal-futbol professjonali mill-belt ta' Bijeljina, Republika Srpska, Bożnija u Ħerżegovina. Il-klabb rebaħ l-ewwel titlu tal-Kampjonat tar-Republika Srpska fl-istaġun 1998-99, u t-tieni darba fl-istaġun 2004-05, wara li l-klabb kien promoss għall-kampjonat iffurmat ġdid Premijer Liga. Il-klabb kien relegat mill-Premijer Liga fl-istaġun 2006-07. Taħt it-tmexxija tal-kowċ Darko Nestorović, fl-istaġun 2011-12 il-klabb għal darb'oħra rebaħ it-titolu tal-Kampjonat tar-Republika Srpska u rebħu t-tieni promozzjoni fil-Premijer Liga. L-isem Radnik iffiser ħaddiem.
Guido de Marco
President tal-Assemblea Ġenerali tal-Ġnus Magħquda
F'Mejju tal-1991, żar ir-Repubblika Demokratika Popolari tal-Korea u r-Repubblika tal-Korea għal laqgħa li wasslet għall-ammissjoni tagħhom fin-Nazzjonijiet Uniti.
Fl-Oppożizzjoni u mill-ġdid fil-Gvern
Bejn l-1996 u l-1998 serva bħala shadow minister.
Mewt
daqsminuri|Il-qabar ta' de Marco fiċ-ċimiterju tal-Addolorata. Nhar is-6 ta' Awwissu 2010, waqt intervent regulari f'qalbu, żviluppaw ċerti kumplikazzjonijiet. Il-kundizzjoni tiegħu kienet definita bħala waħda "kritika imma stabbli" mill-kap tal-Kura Intensiva tal-Isptar Mater Dei. Erbat ijiem wara inħareġ mill-isptar, minkejja li t-tim mediku kompla xorta jsegwi l-istat ta' qalbu. Madanakollu, jumejn biss wara li kien irritorna lura d-dar, nhar it-12 ta' Awwissu, 2010, Guido de Marco ittieħed b'urġenza l-isptar wara li ħassu ħażin fir-residenza tiegħu ġewwa Tas-Sliema, fejn aktar tard ġie ċċertifikat li kien miet fl-età ta' ta' 79 sena. Stqarrija mid-Dipartiment tal-Informazzjoni ħarġet li hu miet fil-ħin tal-4.18 ta' wara nofsinhar, fejn aktar tard ħareġ li kien miet waqt l-irqad u kienu għalxejn it-tentattivi li saru sabiex isalvawlu ħajtu.
Kunya-Urgench
Storja u żvilupp
Il-belt il-ġdida ta' Urgench ġiet żviluppata lejn ix-Xlokk, fit-territorju li llum il-ġurnata jagħmel parti mill-Użbekistan. Ftit mill-ewwel riċerka arkeoloġika fis-sit tal-belt antika sar minn Alexander Yakubovsky fl-1929.
Minaret ta' Kutlug-Timur
Abbażi tax-xogħol ta' tiżjin tiegħu fil-brikks, inkluż kitbiet Kufiċi, huwa maħsub li l-minaret huwa kostruzzjoni iktar bikrija, li ġiet irrestawrata biss minn Kutlug-Timur għall-ħabta tal-1330.
Mawżolew ta' Tekesh
Waħda mill-karatteristiċi speċjali tal-arkitettura tal-binja hi l-faċċata tagħha. Għandha niċċa b'portal għoli u b'arkata prinċipali, li issa tilfet l-għamla oriġinali tagħha. Il-ħnejja ppuntata tal-portal hija miksija b'sistema kkumplikata ta' għamliet qishom stalaktiti, li huma motiv dekorattiv magħmula bit-terrakotta u huwa armat fuq zkuk tal-injam fi ħdan ix-xogħol bil-brikks.
Kumpless tal-Mawżolej ta' Najm-ad-Din al-Kubra, tas-Sultan Ali u ta' Piryar Vali
Dan il-kumpless jinsab fiċ-ċentru tal-belt il-ġdida ta' Kunya-Urgench, fi ħdan ċimiterju Musulman. Il-Mawżolew ta' Najm-ad-Din al-Kubra nbena fl-ewwel nofs tas-seklu 14, u ġie ddedikat lill-filosfu, pittur, tabib, mastru taċ-ċess u ġeneral Najm al-Din Kubra, il-fundatur tal-ordni Sufi ta' Kubrawiya. Dan il-mawżolew huwa wieħed mill-istrutturi li ġie rikostruwit matul l-era ta' prosperità ta' Khorezm, u anke wara l-invażjoni tal-Mongoli.
Klima
Kunya Urgench għandha klima bierda ta' deżert (BWk skont il-klassifikazzjoni klimatika ta' Köppen), bi sjuf twal u sħan. Ix-xtiewi ta' Kunya Urgench ikunu relattivament qosra, iżda pjuttost kesħin. Il-preċipitazzjoni hija skarsa matul is-sena kollha, b'medja ta' 109 mm (4.36 pulzieri) ta' xita.
Għana
Tipi Differenti ta' Għana
Jeżistu ħafna tipi ta' għana differenti u kollha għandhom il-karatteristiċi partikolari tagħhom. Fost dawn insibu l-għana spirtu pront u bil-qasma, l-għana fil-għoli, l-għana tal-fatt u l-makjetti.
L-Għana fil-Preżent
Minbarra l-Budaj, hemm ukoll nies oħra fosthom il-Maestro Charles Camilleri li għenu biex iżidu l-popolarità ta' l-għana. Dan ta' l-aħħar infatti għamel arranġamenti klassiċi ta' melodiji użati komunement fl-għana li ġew ukoll irrekordjati fuq CD.
Su Nuraxi
Funzjoni
Il-funzjoni reali tan-nuraghe għadha inċerta. L-arkeologu li skopra Su Nuraxi, Giovanni Lilliu, ikkonferma l-interpretazzjoni tradizzjonali li s-sit kien tabilħaqq fortizza. Arkeologi oħra jemmnu li l-eqdem parti tal-kumpless kienet destinata għal skop reliġjuż, ta' refuġju, ċivili jew saħansitra bħala parlament jew post irreġistrat f'isem il-kap tal-villaġġ, filwaqt li t-torrijiet ġew miżjuda x'aktarx għal skopijiet militari jew għassa għall-ħażniet.
Skavi arkeoloġiċi
L-iskavi wasslu għas-sejbiet ta' fdalijiet importanti, fosthom għodod, armi, bċejjeċ tal-fuħħar u ornamenti.
Alfred Sant
Prim Ministru - 1996-1998
Il-Prim Ministru Sant ikkummissjona żewġ rapporti fuq it-Tarzna li t-tnejn urew il-qagħda ħażina li kienet fiha. Sant ra l-ħtieġa ta' sehem dirett fit-tmexxija tat-Tarznari mill-Gvern f’isem il-poplu, li kien qiegħed iħallas għat-telf li nġema’, u l-ħtieġa ta’ ristrutturar tal-operat tat-tarznari. Il-Kunsill tat-Tarzna sar kompost minn erbgħa membri magħżula mill-Gvern, erbgħa magħżula mill-ħaddiema u Chairman magħżul mill-Gvern.
Il-Gvern ta' Sant daħal fi ftehim mal-isptar Capua Palace sabiex operazzjonijiet tal-qalb li ma setgħux isiru St. Luke’s jibdew isiru privat. Fetaħ unit gdid f’St. Luke’s għal kirurgija mhux maġġuri. Biddel il-pjanti għall-isptar Tal-Qroqq, li iktar tard issemma Mater Dei, biex dan ikun sptar ġenerali, xi ħaġa li l-Gvern Nazzjonalista ta' wara żamm. Fetaħ Dipartiment tal-Emerġenza ġdid fl-isptar ġenerali t’Għawdex. Inbniet dar għall-anzjani f’Bormla. Infetaħ Day Care Centre għall-anzjani f'Tas-Sliema u ieħor fiż-Żurrieq. Infetaħ uffiċjalment il-kumpless għal taħriġ gġall adulti b’diżabilità f’Wied il-Għajn.
Elezzjoni Ġenerali 2008
Il-Partit Laburista kien mistenni ħafna jirbaħ din l-elezzjoni. Għall-kampanja elettorali tal-2008, ippreżenta programm “Pjan għal bidu ġdid” taħt l-għajta għall-bidla fil-tmexxija tal-pajjiż. F'Diċembru 2007, ftit qabel il-kampanja elettorali, Sant daħal l-isptar għal operazzjoni serja. Il-Programm elettorali kien fih bosta affarijiet kontroversjali, fosthom il-proposta ta' reception class li ħolqot ħafna kontroversji matul il-kampanja, tnaqqis bin-nofs tas-surcharge tad-dawl kif ukoll l-ebda taxxa fuq l-overtime. Matul il-kampanja Sant ikkampanja bil-kbir kontra l-korruzzjoni, speċjalment il-każ tal-Mistra. Minkejja dan, f'Marzu 2008 il-Partit Laburista tilef l-elezzjoni għat-tielet darba konsekuttiva, bl-iżgħar marġini ta' differenza fil-voti: 1,580 vot. Il-Partit Nazzjonalista ġab 49.3% tal-voti u l-Partit Laburista 48.9%. Sant irreżenja minn mexxej tal-Partit l-għada tat-telfa iżda xorta żamm postu bħala membru fil-Parlament Malti, u sakemm inħatar il-mexxej il-ġdid tal-Partit huwa baqa' Kap tal-Oppożizzjoni, filwaqt li Charles Mangion kien aġent mexxej tal-Partit.
Wara l-Elezzjoni 2008
Fl-istess diskors, Dr Sant tkellem dwar dawk li ġew jivvutaw minn barra minn Malta fl-elezzjoni tal-2008. Huwa qal li l-Kostituzzjoni hi ċara dwar dan fejn tgħid li jistgħu jivvutaw fl-elezzjoni dawk iċ-ċittadini li fl-aħħar sentejn, ikunu ssodisfaw ċerti regoli dwar kemm ikunu damu joqogħdu fil-pajjiż - tal-inqas sitt xhur. Sant qal li matul l-aħħar snin, il-Gvern żarma s-sistemi li bihom setgħu jsiru verifiki dwar kemm qed tiġi rispettata din ir-regola. Numru ta’ ċittadini daħlu fir-reġistru elettorali jew baqgħu fuqu, meta ma kellhomx dritt bil-Kostituzzjoni, għax ma tistax issir verifika serja dwar kemm jissodisfaw ir-regoli dwar residenza.
Letteratura
Sant kien editur tal-magazine Ferment fis-snin sittin; tar-rivista ta’ kull xahar Tomorrow (1982-1984); Society (1989-1992); u editur fil-magazine letterarju bil-Malti ta’ kull tliet xhur NEO (1989-1991). Kien jikteb regolarment artiklu ta’ kull ġimgħa fil-Malta News (1979-1988); It-Torċa (1983-1988, 1996-2008), u fit-Times (1999-2008). Għal numru ta' snin kien jieħu ħsieb is-Sensiela Kotba Soċjalisti.
Drammi
Dan id-dramm kien kitbu Boston fis-sebgħinijiet u kien rebaħ it-tieni premju f’konkors għad-drammi organizzati mill-Gvern. Kien tellgħu Joe Friggieri fi produzzjoni li Sant innifsu ma laħaqx raha għax saret fl-Università Tal-Qroqq xi ġimagħtejn qabel wasal lura Malta.
Ġan Anton Vassallo
Il-Ġifen Tork
Permezz ta' din il-poeżija, Vassallo juri wkoll il-kapaċità tal-ilsien Malti li jogħla għal livelli għoljin.
Pietru Caxaro
Pietru Caxaro (m. 1400, L-Imdina - 1485, ir-Rabat (Malta)) huwa magħruf fil-letteratura Maltija bħala l-ewwel poeta li kiteb bil-Malti.
Il-Laguna Missolonghi
Il-Laguna Missolonghi kienet ġiet imbattla fis-seklu Ghoxrin speċjalment fil-parti tal-punent taghha, liema art testendi lejn in-nofsinhar u li kien fiha artijiet agrikoli u għadajjar. Il-gżira ta’ Aitoliko toħroġ bħala peninzula b’15 km u 200 m li tagħmilha l-itwal parti tal-peninzula. Iż-żona tan-naħa tal-Lvant saret forma ta’ kanal.
Nouvelle Fédération-Board
Timijiet nazzjonali
Afrika
Senġi tal-Afrika ta' Fuq
Is-Senġi tal-Afrika ta' Fuq Elephantulus rozeti, huwa mammiferu plaċentat insettivoru ta' daqs pjuttost żgħir tal-ordni Macroscelidea. Fost is-senġijiet dan huwa l-uniku speċi mifrux mal-pajjiżi fil-Majjistral u t-Tramuntana tal-Afrika.
Giulio Natta
Ħajja privata
Fl-1935 Giulio Natta żżewweġ lil Rosita Beati; li kienet iggradwata fil-letteratura, u ħolqot in-neoloġiżmi “isotattiku”, “atattiku” u “sindjotattiku” għall-polimeri li skopra r-raġel tagħha. Kellhom żewġt itfal, Giuseppe u Franca. Rosita mietet fl-1968.
Ġużè Diacono
thumb|right|180px|Ġużè Diacono Ġużè Diacono (Valletta, 24 ta' Novembru 1912 – Pietà, 17 ta' Novembru 2002) kien awtur, ġurnalist u drammaturgu Malti.
Dubrovnik
Tismija
L-isem Dubrovnik b’referenza għall-belt Adrijatika ġie ddokumentat għall-ewwel darba fil-Karta ta’ Ban Kulin fl-1189. Jiġi spjegat l-iktar li oriġina minn dubron, terminu Ċeltiku li jfisser “ilma” (bil-Galliku dubron, bl-Irlandiż dobar, bil-Welsh dŵr, dwfr, bil-Cornish dofer), bħal toponimi oħra fl-Ewropa fosthom Douvres, Dover, u Tauber ; jew inkella li oriġina minn terminu Proto-Slaviku dǫbъ li tfisser “ballut”. It-terminu dubrovnik ifisser “injam tal-ballut”, ladarba fil-lingwi Slavi kollha t-terminu dub jew dàb, ifisser “ballut” u t-terminu dubrava jew dąbrowa jfisser “injam tal-ballut”.
Tmexxija tal-Awstrijaki
xellug|daqsminuri|234x234px|L-iżvelar tal-monument ta’ Gundulić fl-1893 Meta l-Imperu tal-Asburgi wettaq l-annessjoni ta’ dawn il-provinċji wara l-Kungress ta’ Vjenna tal-1815, l-awtoritajiet il-ġodda implimentaw amministrazzjoni burokratika, stabbilew ir-Renju tad-Dalmazja, li kellu l-Parlament (Sabor) tiegħu stess (l-eqdem istituzzjoni politika fil-Kroazja bbażata fil-belt ta’ Zadar) u stabbilew il-partiti politiċi bħall-Partit Awtonomista u l-Partit Popolari. Huma introduċew sensiela ta’ modifiki bil-ħsieb li gradwalment jiċċentralizzaw l-istruttura burokratika, tat-taxxa, reliġjuża, edukattiva u kummerjali. Dan qatt ma twettaq, minkejja l-intenzjoni tagħhom li jixprunaw l-ekonomija. Wara li r-reġjun irpilja mill-ħsarat personali, politiċi u ekonomiċi tal-Gwerer Napuljoniċi, bdew jiffurmaw movimenti ġodda, li bdew isejħu għal riorganizzazzjoni politika tal-Adrijatiku skont linji nazzjonali.
Isabella d'Este
Ħajja bikrija
xellug|daqsminuri|242x242px|Minjatura ta’ Isabella Isabella twieldet nhar it-Tlieta 19 ta’ Mejju 1474 fid-disa’ ta’ filgħaxija f’Ferrara, bint Ercole I d'Este, id-Duka ta’ Ferrara, u Eleanora ta’ Napli. Eleanora kienet bint Ferdinandu I, ir-Re Aragoniż ta’ Napli, u Isabella ta’ Clermont.
Dota u żwieġ
Għaxar snin wara, fil-11 ta’ Frar 1490, meta kellha 15-il sena, hija żżewġet lil Francesco bi prokura. Isabella saret martu u l-Markiża qalb il-briju popolari spettakolari u l-ċelebrazzjonijiet grandjużi li seħħew fil-15 ta’ Frar. Francesco kien ukoll il-Kaptan Ġeneral tal-armati tar-Repubblika ta’ Venezja. Bħala parti mid-dota tagħha għaż-żwieġ, Isabella ngħatat somma ta’ 3,000 dukat kif ukoll ġojjellerija, platti tal-fidda, u pożati tal-fidda. Qabel ma sar il-bankett ta’ wara ċ-ċerimonja tat-tieġ, Isabella ħarġet iddur fit-toroq prinċipali ta’ Ferrara riekba żiemel imżejjen bil-ħaġar prezzjuż u d-deheb.
Rabta mal-Mona Lisa ta’ Leonardo
daqsminuri|237x237px|Mix-xellug: Leonardo da Vinci: Isabella d'Este (1499); Mona Lisa (1502-1506, [[Prado, Madrid); Mona Lisa (1503-1506).]] Isabella d'Este ġiet proposta bħala kandidat plawżibbli għall-Mona Lisa ta’ Leonardo da Vinci tal-1503-1506, li s-soltu jitqies bħala r-ritratt ta’ Lisa del Giocondo. Lisa kienet il-mara ta’ merkant f’Firenze u Giorgio Vasari kiteb dwar ritratt tagħha magħmul minn Leonardo – madankollu, mhux magħruf jekk dan ir-ritratt kienx ir-ritratt tal-Mona Lisa. Fost l-evidenza favur Isabella bħala s-suġġett tal-opra tal-arti famuża tinkludi tpinġija ta’ Isabella d'Este magħmula minn Leonardo fl-1499 u l-ittri tagħha tal-1501-1506 fejn talbet ir-ritratt impitter tagħha; argumenti oħra favur din l-ipoteżi huma l-muntanji fl-isfond tal-pittura u l-poġġaman bħala simbolu Rinaxximentali f’ritratt ta’ sovrana.
“Kap ta’ stat devota”
Bħala armla, Isabella, meta kellha 45 sena, saret “kap ta’ stat devota”. Il-pożizzjoni tagħha bħala Markiża kien jitlob minnha li toqgħod attenta ferm, u għalhekk kellha tistudja l-problemi li jħabbat wiċċu magħhom mexxej ta’ belt-stat. Sabiex ittejjeb il-benesseri taċ-ċittadini tagħha, hija studjat l-arkitettura, l-agrikoltura, u l-industrija, u segwiet il-prinċipji li kien fassal Niccolò Machiavelli għall-mexxejja fil-ktieb tiegħu Il-Prinċep. Bis-saħħa ta’ dan kollu, il-poplu ta’ Mantova kien jirrispettaha u jħobbha.
Fil-mezzi tax-xandir
Ix-xogħol tal-arti The Dinner Party ta’ Judy Chicago jinkludi ambjent għal Isabella d'Este.
Rush
Id-dħul ta Peart però' ġab stil ġdid ta kitba kemm mużikalment, kif ukoll bil-lirika tiegħu. Wara 'Rush' ipproduċew 'Fly by Night' u 'Caress of Steel', li urew il-potenza li kien joħroġ biha Neil Peart.
Però' kienu it-tlett albums ta wara dawn, bejn l-1976 u l-1978 li l-grupp sploda bil-kbir fuq ix-xena nternazzjonali. Dawn it-tlett albums iġibu l-isem ta '2112', 'A Farewell to Kings' u 'Hemispheres' , li bit-temi ta fantaxjenza tagħhom, ġibdu l-interess ta miljuni ta fans li xtraw l-albums.
L-era ta dak iż-żmien fl-1982 kienet l-era tas-synthesizer, u r-Rush, bħal bands kbar oħra, fehmu li kellhom jimxu maż-żminijiet biex iżommu l-popolarita enormi li kienu nġabru madwar id-dinja, imma speċjalment fl-Amerika. L-ewwel album ta din l-era kien 'Signals' li huwa album meqjus u miktub fuq temi li jqanqlu ħsieb. Għal ħafna fans tar-Rush, dan l-album huwa wieħed mill-iktar li ghandom għal qalbhom. Wara Signals ġie 'Grace Under Pressure' meta l-perjodu tal-Gwerra Bierda kienet f'quċċata taħraq. It-temi ta 'Grace Under Pressure' iduru madwar dubji u gwerra, u mal-ħsejjes moderni tas-synthesizers ġew integrati il-kitarri 'heavy' kif nafuhom aħna. Suċċess enormi, u diski minn dan l-album għadhom jindaqqu 'live' sal-ġurnata tal-llum.
Kien imiss lil 'Presto' jagħmel il-wasla tiegħu fl-1989, u dan l-album huwa veramant differenti minn dawk ta l-era elettronika, u kien hawn li l-grupp reġa ħa dak in-nifs ġdid. Fl-istess vena tiegħu kellna 'Roll the Bones' li minkejja li kien differenti ħafna, xorta kien album tajjeb immens.
Ljubljana
Wara l-gwerra, Ljubljana ġiet iddikjarata l-kapitali tar-repubblika tas-Slovenja, fi ħdan il-Jugoslavja. Fl-1991, saret il-kapitali tas-Slovenja.
Moderna bikrija
Mill-1529, Ljubljana kellha komunità Protestanta Slovena attiva. Ġew imkeċċija fl-1598, u b’hekk immarka l-bidu tal-Kontro-Riforma. L-Isqof Kattoliku Thomas Chrön ordna l-ħruq pubbliku ta’ tmien karretti tal-kotba Protestanti.
Sitwazzjoni kontemporanja
Ljubljana hija l-kapitali tas-Slovenja indipendenti, li ssieħbet fl-Unjoni Ewropea fl-2004.
Pontijiet, toroq u pjazez
L-aktar pontijiet magħrufa ta’ Ljubljana, elenkati mit-tramuntana għan-nofsinhar, jinkludu l-Pont tad-Dragun (Zmajski l-aktar), il-Pont tal-Biċċiera (Mesarski l-aktar), il-Pont Triple (Tromostovje), il-Walway tal-Ħut (Sloven: Ribja brv), il-Pont tal-Ħarsien (is-Slovenja). : Šuštarski l-aktar), il-Pont Hradecky (Sloven: Hradeckega l-aktar) u l-Pont Trnovo (Trnovski l-aktar). L-aħħar imsemmi jaqsam il-Gradaščica, filwaqt li l-pontijiet l-oħra kollha jaqsmu x-xmara Ljubljanica.